 Generate an article for the following headline: Nyaya yeMureza weNyika Yokonzera Mutauro muDare reParamendeMureza weZimbabwe wakaunza kunetsana mudare reNational Assembly nemusi weChitatu mushure mekunge vange vakabata chinzvimbo chemutauriri wedare iri Amai MArble Chinomona vakaedza kudzinga mudare nhengo mbiri dzeMDC T idzo dzakapinda mudare dzakasungira mureza. Nhengo idzi VaTrevor Saruwaka, naVaGodfrey Sithole dzakaramba kubuda uye dzakabva dzatanga kutambidza vamwe vadzo mureza uyu izvo zvakaita kuti basa rimbomiswa mudare iri. Mureza wenyika wave kufarirwa pamwe nekupfekwa nevakawanda munyika zvichitevera chirongwa chamufundisi Evan Mawarire cheHash Tag This Flag icho chinokurudzira mutungamiriri wenyika VaRobert Mugabe kuti vaite zvavakavimbisa musarudzo nyika musarudzo dza2013 zvekupa vanhu mabasa, kumisa huori uye kugadzirisa hupfumi. Muchokoto watangwa nenhengo yedare iri yeZanu PF, VaOliver Mandipaka avo vakabvunza kuti sei VaSaruwaka NaVaSithole vainge vakasungira mireza muhuro asi dare iri rakapa mutongo neChipiri wekuti mureza uyu haufaniri kusungirwa mudare. Amai Chinomona vakabva vati nhengo dzeMDC T idzi dzibvise mureza asi vaviri avo vakaramba. Amai Chinomona vakabva vaudza mupurisa wedare iri kana kuti Segeant at Arms kuti vaburitse vaviri ava asi varamba kubva vatanga kutambidza mureza kune vamwe vavo. Mukuru wenhengo dzeMDC T mudare iri VaInnocent Gonese vati kusungira mureza kunoratidza kuti vanhu vari kufarira nyika yavo uye kuburitsa nhengo idzi mudare kunenge kuri kutyora kodzero dzavo. Asi Amai Chinomona vakaramba vakaomesa musoro. Mireza yakazobviswa mushure mekunge Amai Chinomona vati vaizomisa basa nhengo dzeparamende dzange dzichiramba kutevedza mutongo wavo. Zvichakadaro, makurukota ese ehurumende akatadza kuuya kuzopindura mibvunzo muparamende izvo zvakaita kuti nhengo dzeMDC dzipopote nekukumbira dare kuti rirange makurukota aya. VaGonese vakati yatova tsika yemakurukota aya yekusauuya kuparamende vakakurudzira kuti varangwe. Asi Amai Chinomona vati vange vaudzwa kuti makurukota aya ainge ari mumusangano wedare remakurukota nekudaro vatevedzeri vavo ndivo vange vakavamiririra. Mune imwewo nyaya, mutevedzeri wegurukota rezvevashandi, VaTapiwa Matangaidze, vasveveredzwa nenhengo dzeparamende kubva kumapato anopikisa mushure mekunge vataura kuti hurumende ichiri kukwanisa kubhadhara vashandi vayo. Vange vachipindura mubvunzo kubva kuna muzvare Jessie Majome veMDC T wekuti sei hurumende iri kutadza kubhadhara vashandi vayo paine nguva. VaMatangaidze vanoti vanoshamiswa nekuti mapato anopikisa ari kushushikana nemari dzevashandi vehurumende kudarika vashandi vacho pachavo. Asi Muzvare Majome nevamwe vavo vati zvinokonzera kuti vashushikane nekuti vanomirira vashandi ava munzvimbo dzavo. Mwedzi wapfuura hurumende yakatadza kubhadhara vashandi vayo uye vakatozotambira mihoro yemwedzi wapera mwedzi uno. Mwedzi uno, hurumende haisati yabhadhara vashandi uye haisati yataura kuti vachatambira rini. No media source currently available 